| Escribenta das canaveiras |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Emberizidae |
| Xénero: | *Emberiza* |
| Especie: | ***E. schoeniclus*** |

 |
| Nome binomial |
| *Emberiza schoeniclus*(Linnaeus, 1758) |

Emberiza schoeniclus
*Emberiza schoeniclus*.
A/o **escribente das canaveiras** ou **escribenta das canaveiras** (*Emberiza schoeniclus*) é unha ave da familia Emberizidae que poboa as zonas húmidas de boa parte de Europa e o norte de Asia.

Características
---------------

Pequeno paxaro cunha lonxitude de entre 13,5 e 15,5 cm de lonxitude. Caracterízase pola pigmentación dos ovos do que deriva varios nomes populares en varios idiomas relacionado coa escritura. Só os machos presentan, na época de cría, plumaxes vistosos. O resto do ano ano dominan tons ocres e pardos. Hai entre 15 e 30 subespecies, segundo a autoridade consultada. As grandes diferenzas en plumaxe, tamaño e forma do peteiro e talle corporal xustifican estas diferenzas.
En Galicia só nidifica a subespecie *E. s. lusitanica*. A subespecie *lusitanica* difire sutilmente pola súa xenética e polo seu tamaño e plumaxe máis escuro. Alas relativamente máis curtas e un peteiro desproporcionadamente longo. Características estas últimas que se explicarían polo menor carácter migratorio e unha dieta invernal baseada máis en insectos ca en sementes. A reprodución é exclusivamente en zonas húmidas. Trátase dunha especie moi discreta nos seus costumes.

Distribución
------------

En España realizouse o primeiro censo desta ave en 2005, co resultado de menos de 400 parellas reprodutoras. A maior poboación reprodutora atópase en Galicia cunha poboación de entre 128-158 pp. Na Península Ibérica pódense atopar tres subespecies: *Emberiza schoeniclus schoeniclus*, abondosa na Europa occidental e presente como invernante; a iberoccidental *Emberiza schoeniclus lusitanica*, considerada *en perigo crítico de extinción* e a iberoriental *Emberiza schoeniclus witherbyi*, considerada *en perigo*, polo que esta especie foi considerada pola SEO *Ave do Ano 2009*. No último censo de 2021 (coordinado por SEO/BirdLife) contabilizáronse unhas 300 parellas reprodutoras no conxunto do estado español. Isto supón un declive dun 22% no caso da subespecie iberoriental (con 238-244 parellas) e dun 62% na subespecie iberoccidental (con 20-30 parellas) en comparación co último reconto de 2005.

### Distribución *Lusitanica*

En época de cría, a distribución desta subespecie, vai dende o litoral do País Vasco ata o norte do Texo. Case está desaparecida de Asturias, Cantabria e País Vasco. En Portugal está presente sobre todo na Ría de Aveiro. En Galicia, o censo do 2013, mostrou entre 30 e 42 territorios reprodutores. Os territorios máis habituais son os esteiros do Ulla, o Tambre e a Lagoa da Frouxeira. Ten desaparecido de lugares interiores coma as Gándaras de Budiño.

Notas
-----

1. ↑  Definicións no *Dicionario da Real Academia Galega* e no Portal das Palabras para *escribente*.
2. 1 2  Definición de Escribenta das canaveiras no *Dicionario de Galego* de Ir Indo e a Xunta de Galicia.
3. ↑  Escribenta das canaveiras (*Emberiza schoeniclus subsp. lusitanica*). Consellería de medioambiente. Xunta de Galicia.
4. ↑  Svensson L. Mullarney K. Zetterström D. (2010). *Guía de aves: España, Europa y región mediterránea*. ISBN 9788428215336.
5. 1 2 3 4 5 6 7  R. Salvadores, F. Arcos (outubro de 2014). "As escribentas das canaveiras nidificantes en Galicia". *Cerna* (72).  `|data-acceso=` require `|url=` (Axuda)
6. ↑  Atienza, Juan Carlos; Copete, José Luis (2004). "Escribano. Palustre Emberiza schoeniclus" (PDF). En Moral, Juan Carlos del; Martí, Ramón. *Atlas de las aves reproductoras de España* (en castelán). Parques Nacionales. pp. 604–605. ISBN 9788480144742.
7. ↑  "El escribano palustre, 'Ave del Año 2009'". *www.elmundo.es*. Consultado o 29 de maio de 2019.
8. ↑  "A escribenta das canaveiras, ameazada por proxectos eólicos na Galiza, camiña cara á desaparición". *Nós Diario*. 20 de febreiro de 2023. Consultado o 21 de febreiro de 2023.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Escribenta das canaveiras*** |

|  |  |
| --- | --- |
|  | Wikispecies posúe unha páxina sobre:  ***Escribenta das canaveiras*** |

### Outros artigos

* Catálogo galego de especies ameazadas

|  |  |
| --- | --- |
| Control de autoridades | 
* Wd: Q26961
* EBID: ID

 |

|  |  |
| --- | --- |
| Identificadores taxonómicos | 
* ADW: Emberiza\_schoeniclus
* Avibase: C0B9787440316E20
* BioLib: 9038
* BirdLife: 22721012
* Dyntaxa: 103057
* eBird: reebun
* EPPO: EMBRSH
* EUNIS: 1027
* FE: 97536
* FE-New: ID
* Fossilworks: 369350
* GBIF: 2491557
* iNaturalist: 9201
* IRMNG: 11373607
* ITIS: 179543
* IUCN: 22721012
* NBN: NHMSYS0000530734
* NCBI: 30425
* Soortenregister: 139727
* TAXREF: 4669
* WoRMS: 558549
* Xeno-canto: Emberiza-schoeniclus

 |

|  |  |
| --- | --- |
| Identificadores | 
* UMLS: C1003237

 |